《登临安镇海楼》
明代·胡应麟

郡阁冥冥雾雨开，蓬瀛遥望气雄哉。千樯昼挟潮声下，万树晴飘海色来。

策石旧传秦帝辇，还乡初见越王台。高歌且遂乘桴客，莫问安期早晚回。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。